Οι+ομάδες+στο+ΜΕΙΖΟΝ+ΠΡΟΓΡΑΜΜΑ+δημιουργούν

ΤΙ ΠΕΡΙΜΕΝΟΥΜΕ ΑΠΟ ΤΟ ΠΡΟΓΡΑΜΜΑ Νέες διδακτικές προσεγγίσεις ,νέες διδακτικές τεχνικές, τρόποι διαχείρισης παιδιών με ιδιαιτερότητες, όχι επανάληψη ίδιων πραγμάτων.Περιμένουμε να διαπιστώσουμε πώς το θεωρητικό πλαίσιο του νέου σχολείου θα εφαρμοστεί στην πράξη. Να ενημερωθούμε για τις ανάγκες της εκπαίδευσης, να ανταποκριθούμε στα νέα δεδομένα με τη δημιουργία αλληλεπιδραστικών σχέσεων μέσα στην ομάδα, αλλά και την εκμάθηση διαχείρισης αλληλεπιδραστικών σχέσεων και να βάλουμε τη δική μας προσωπική σφραγίδα στις νέες πρακτικές. Απόκτηση γνώσεων και εμπειριών που θα βοηθήσουν να ασκήσουμε όσο το δυνατόν καλύτερα τα καθήκοντά μας και να βοηθήσουμε αποτελεσματικότερα τους μαθητές μας. Γιατί όσο ζεις μαθαίνεις! Περιμένουμε επιμόρφωση στις νέες μεθόδους διδασκαλίας και πρακτικές κυρίως για περισσότερη προσφορά στην τάξη. Προσδοκούμε να πάρουμε απαντήσεις πάνω σε ερωτήματα και προβληματισμούς που δημιουργούνται από την εφαρμογή του νέου τύπου σχολείων.Τι σημαίνει νέο σχολείο και πώς αυτό μπορεί να υλοποιηθεί αποτελεσματικά στην ελληνική σχολική πραγματικότητα. Περιμένουμε μύηση σε προγράμματα φιλαναγνωσίαςκαι εφαρμογή στην εκπαιδευτική διαδικασία. Προσδοκία όλων να μη μετανιώσουμε για τις ώρες που θα αφιερώσουμε στο πρόγραμμα και να ληφθούν υπόψη οι προτάσεις των εκπαιδευτικών για βελτιώσεις που αποτυπώνονται κάθε χρόνο. Η επιμόρφωση περιμένουμε να είναι διαρκής διαδικασία. Είναι ανάγκη που έχει διαπιστωθεί και τεκμηριωθεί.

ΤΙ ΠΕΡΙΜΕΝΕΙ ΤΟ ΠΡΟΓΡΑΜΜΑ ΑΠΟ ΕΜΑΣ Την παρουσία μας για να υφίσταται. Να ανταποκριθούμε με συνέπεια στις απαιτήσεις του, να λειτουργήσουμε ενεργά και να συνδιαμορφώσουμε γόνιμες παρεμβάσεις στην εκπαιδευτική πρακτική. Να μεταδώσουμε και να εφαρμόσουμε τις αρχές του νέου σχολείου στην καθημερινή σχολική πράξη. Να λειτουργήσουμε ως πολλαπλασιαστές στην εκπαιδευτική κοινότητα, αλλά και να μεταφέρουμε τις δικές μας πολύτιμες εμπειρίες στο πρόγραμμα. Η ενδοομαδική και διομαδική αλληλεπίδραση κρίνεται ως κομβικό στοιχείο του προγράμματος. ΤΙ ΔΕΝ ΘΑ ΘΕΛΑΜΕ Όχι θεωρίες που παραμένουν θεωρίες και δεν εφαρμόζονται στην πράξη, όχι αερολογίες, όχι επαναλήψεις, όχι ψυχρή επικοινωνία αλλά και αλισβερίσι που εκφυλλίζουν ένα πρόγραμμα επιμόρφωσης. Όχι πίεση και αυτά που θα ειπωθούν να είναι προσανατολισμένα στο πλαίσιο των δυνατοτήτων της τάξης.

Εργασίες ομάδων κατά την 1η φάση συνάντησης, Ιούνιος 2011




























**1η ΣΥΝΘΕΣΗ ΑΠΟ ΤΗ ΔΙΕΡΓΑΣΙΑ ΤΩΝ ΟΜΑΔΩΝ** **﻿** Τα συναισθήματα χαράς, η δημιουργικότητα, η συνεργασία, η καλλιέργεια προσωπικών σχέσεων διαμορφώνουν τους κοινούς στόχους της ομάδας και δίνουν κίνητρα μάθησης και αυτοεξέλιξης τα οποία ενισχύονται σαφώς στις περισσότερες περιπτώσεις από την ευεργετική επίδραση κάποιων εκπαιδευτικών που παροτρύνουν και εμψυχώνουν για κυνήγι των ονείρων. Η αλληλεγγύη, η συνεργασία, η ασφάλεια, η ένταξη σε κοινωνικό σχήμα, το μοίρασματων εμπειριών, η ανταλλαγή ιδεών αλλά και η ανεξαρτησία, ο σεβασμός των άλλων πολιτισμών παράγουν θετικές στιγμές στη σχολική ζωή. Ηαναγνώριση και η ενθάρρυνση, η καλή διάθεση, η θετική ενέργεια, η επιβράβευση, η εμψύχωση, η πίστη καλλιεργούν δεξιότητες ενισχύουν τη γνώση και βοηθούν τα παιδιά να ακουμπήσουν τα όνειρά τους. Η ευεξία, τα οράματα οι θετικές σκέψεις, το κλίμα αγάπης που παραπέμπει στη ζεστή οικογενειακή σχέση είναι καθοριστικοί παράγοντες. (Οι ομάδες που υπογράφουν τη σύνθεση είναι οι ΑΙΡΕΤΙΚΟΙ, τα ΑΕΡΟΣΤΑΤΑ, ΤΟ ΜΕΘΥΣΜΕΝΟ ΠΟΔΗΛΑΤΟ ΚΑΙ Η ΕΥΤΥΧΙΑ ΜΕ ΕΡΩΤΗΜΑΤΙΚΟ. Όλοι με το όνομα που επέλεξαν εξέφρασαν ενδόμυχα την επιθυμία να αντισταθούν στη ρουτίνα και το κατεστημένο (ΑΙΡΕΤΙΚΟΙ), να ξεφύγουν από την ανία και να δουν τον κόσμο από ψηλά (ΜΕΘΥΣΜΕΝΟ ΠΟΔΗΛΑΤΟ και ΑΕΡΟΣΤΑΤΟ), να αναζητήσουν και να αγγίξουν την ευτυχία που συχνά αναρωτιόμαστε εάν υπάρχει και πού;
 * Τι παράγει θετικές στιγμές στη σχολική ζωή ; **

(ΟΜΑΔΕΣ: ΠΛΑΝΟΔΙΟΙ, ΕΥΕΛΙΚΤΟΙ, ΧΑΜΟΓΕΛΟ, ΜΑΛΛΙΑ ΚΟΥΒΑΡΙΑ) Σε ατομικό επίπεδο η αρχή με την έννοια της αξίας που δημιουργεί το θετικό συναίσθημα, είναι η διάθεση αλληλοβοήθειας, ειλικρινούς συνεργασίας, η επιθυμία για απόκτηση γνώσεων και εμπειριών δια βίου, η δυνατότητα κριτικής στάσης και η ύπαρξη ευκαιριών για αναστοχασμό και δράση σε πλαίσιο ελευθερίας. Η εύθυμη διάθεση διαμορφώνει το ευχάριστο κλίμα ενώ η εξυπνάδα, η αυτοεκτίμηση και ο σεβασμός στο συνάνθρωπο, η επικοινωνιακή ικανότητα, η ηρεμία, η ειλικρίνεια, η φαντασία και η θετική σκέψη σε ατομική βάση συμβάλλουν καθοριστικά στη δημιουργία θετικών συναισθημάτων πουμεταγγίζονται στο σύνολο. Σε επίπεδο ομάδας απαιτείται αλληλοσεβασμός, διάθεση συνεργασίας, κοινοί στόχοι και επιδιώξεις. Είναι σημαντικό να υπάρχει ειλικρινής διάθεση να αφουγκραστούμετους δίπλα μας και επίσης να υπάρχει χημεία χωρίς προκαταλήψεις. Το «χαμόγελο» αναστατώνει θετικά, δίνει θετική χροιά στην έκφραση «μαλλιά κουβάρια» και οι ομάδες ενώ αρχικά είναι «πλανόδιοι» γίνονται «ευέλικτοι» και νιώθουν ελεύθεροι να δημιουργήσουν και να συνεργαστούν!!
 * 2η ΣΥΝΘΕΣΗ **
 * Ποια αρχή δημιουργεί το θετικό συναίσθημα σε ατομικό επίπεδο, αλλά και σε επίπεδοομάδας; **